Dječji vrtić Kućica Zagreb, Gospodska 18

e-mail: [kucica@djecji-vrtic-kucica.hr](mailto:kucica@djecji-vrtic-kucica.hr)

Klasa: 601-01/23-01/01

Ur. broj: 251-558-01-23-01


**KURIKULUM DJEČJEG VRTIĆA KUĆICA**

ravnateljica: Sanja Markić

Zagreb, rujan 2023.

Na temelju članka 21. Zakona o predškolskom odgoju i obrazovanju (NN 10/97, 107/07 i 94/13) i članka 9. Statuta Dječjeg vrtića Kućica, Upravno vijeće Dječjeg vrtića Kućica je 29. rujna 2023. godine, uz prethodno utvrđivanje i raspravu na Odgojiteljskom vijeću, dana, 28. rujna 2023. godine, donijelo je Kurikulum DV Kućica.

Potpis ravnateljice:

Sanja Markić

Potpis predsjednice Upravnog vijeća:

Višnja Mikuš-Krešić

**Sadržaj**

[1. Uvod 1](#_Toc147958693)

[2. Polazišta kurikuluma vrtića za rani i predškolski odgoj i obrazovanje 2](#_Toc147958694)

[3. Načela vrtićkoga kurikuluma za rani i predškolski odgoj i obrazovanje 3](#_Toc147958695)

[4. Vrijednosti kurikuluma vrtića za rani i predškolski odgoj i obrazovanje 6](#_Toc147958696)

[5. Značajke kurikuluma vrtića 8](#_Toc147958697)

[6. Ciljevi vrtićkog kurikuluma 11](#_Toc147958698)

[7. Ključne kompetencije za cjeloživotno učenje 14](#_Toc147958699)

[8. Poticajno okruženje u skladu sa suvremenim shvaćanjem djeteta 17](#_Toc147958700)

[9. Kultura vrtića 21](#_Toc147958701)

[10. Poticajno prostorno-materijalno okruženje vrtića 21](#_Toc147958702)

[11. Vizija Vrtića 22](#_Toc147958703)

[12. Programi Vrtića 22](#_Toc147958704)

[13. Vremenik aktivnosti Vrtića tijekom pedagoške godine 28](#_Toc147958705)

[14. Dokumentiranje u planiranju i oblikovanju kurikuluma vrtića 29](#_Toc147958706)

[15. Osiguranje kvalitete 32](#_Toc147958707)

[16. Čimbenici vrednovanja u vrtiću 32](#_Toc147958708)

[17. Profesionalni razvoj stručnih radnika vrtića 33](#_Toc147958709)

# Uvod

Dječji vrtić Kućica kontinuirano djeluje od 2005. godine. Vrtić je započeo svoju djelatnost radom u jednoj skupini, s tendencijom proširenja djelatnosti u svom razvojnom putu, tako da je do 31.12.2022. opseg rada obuhvaćao šest odgojnih skupina na tri objekta – Črnomerec, Stenjevec i Čučerje. Od 1.1.2023. objekt u Čučerju se odvaja kao zaseban vrtić te Dječji vrtić Kućica obuhvaća dva objekta; na Črnomercu (Szabova 4) i u Stenjevcu (Gospodska 18).

U interesu djece i roditelja provodimo redoviti 10-satni program i kraće programe: program engleskog jezika i euritmiju.

Tijekom svih proteklih godina ulagali smo znatna financijska sredstva, a samim time pedagoško – psihološka i didaktičko – metodička znanja, vještine i navike za postizanje kvalitete cjelovitog odgojno – obrazovnog procesa u interakciji sa svim sudionicima odgojno- obrazovnog procesa u vrtiću i s vanjskim institucijama koje brinu o provođenju program vrtića.

U ostvarivanja kvalitetnog odgojno-obrazovnog procesa izgrađivali smo vlastitu praksu vrtića, primjenjivanjem suvremenih metoda i oblika rada kroz profesionalni rad i razumijevanje vlastite odgojno-obrazovne prakse, motivirani za cjelovito unapređivanje odgojno-obrazovnog procesa u odnosu na dijete, odgojitelje, stručne suradnike, roditelje, na kontekst vrtića u interakciji s vanjskim suradnicima.

Svoje djelovanje usmjeravamo prema lokalnoj i široj socijalnoj zajednici, spremni na uspostavljanje suradničkih odnosa s obiteljima djece, sa stručnjacima, institucijama, osobito s MZO, AZOO, tijelima lokalne zajednice, koji nam pomažu i daju potporu u ostvarivanju kvalitete provođenih programa vrtića.

Rani i predškolski odgoj i obrazovanje, te skrb o djeci sustavni su dio odgoja i obrazovanja RH, u vrtiću namijenjen je djeci u dobi od navršenih šest mjeseci do polaska u osnovnu školu, pri čemu je definiran:

1. Neobavezni rani i predškolski odgoj i obrazovanje za djecu od šest mjeseci do pet godina
2. Obavezni program predškole za djecu u godini prije polaska u školu

U temeljnom dokumentu - Nacionalnom kurikulumu za rani i predškolski odgoj i obrazovanje naglasak je stavljen na poticanje cjelovitog razvoja djeteta, odgoja i obrazovanja te osiguravanju primjerene potpore razvoju kompetencija usklađenih s individualnim potrebama i razvojnim osobnostima djeteta. U skladu s navedenim postavljamo cilj vrtića -

poticati cjeloviti razvoj djeteta (tjelesni i psihomotorni razvoj, socio emocionalni i razvoj ličnosti, spoznajni razvoj, govor, komunikacija, izražavanje i stvaralaštvo).

Odgojno-obrazovni proces oblikujemo na način da životne i spoznajne odgojne i obrazovne situacije učenja podupiru različita područja cjelovitog razvoja djeteta.

Cjeloviti odgojno obrazovni proces usmjeren je osnaživanju prirodne dječje znatiželje i interesa u ostvarivanju individualnih potreba i prava. Postignuća djeteta u cjelovitom odgojno obrazovnom procesu u vrtiću rezultat su njegova permanentnog stjecanja kompetencija za cjeloživotno učenje.

# Polazišta kurikuluma vrtića za rani i predškolski odgoj i obrazovanje

Poštujući zakonske propise i pod zakonske akte, za izradu vrtićkog kurikuluma polazimo od sljedećih dokumenata:

* Zakona o predškolskom odgoju i obrazovanju (NN 10/97, 107/7, 94/13.)
* Nacionalnog kurikuluma za rani i predškolski odgoj i obrazovanje (NN br. 5/2015.)
* Programskog usmjerenja odgoja i obrazovanja predškolske djece (1991.) Zagreb, Glasnik Ministarstva prosvjete i športa 7/8
* Konvencije o pravima djeteta (2001.)
* Državnog pedagoškog standarda predškolskog odgoja i naobrazbe (NN 063/2008. i NN 90/10 )
* Pravilnik o sadržaju i trajanju programa predškole (NN broj 107/2014.)
* Nacionalnog okvirnog kurikuluma za predškolski odgoj i obrazovanje te opće obvezno i srednjoškolsko obrazovanje (2011.)
* Smjernica za strategiju obrazovanja, znanosti i tehnologije Republike Hrvatske (2012.)
* Priručnika za samovrednovanje ustanova ranoga i predškolskog odgoja i obrazovanja (2012.).
* Strategije obrazovanja, znanosti i tehnologije (2014.).

U izradi vrtićkog kurikuluma koristimo i primjenjujemo postignuća hrvatske i svjetske teorije i prakse, kao i dosege inicijalnog obrazovanja i profesionalnog razvoja odgojitelja, stručnih suradnika i drugih stručnih radnika vrtića, te studije objavljene u Europi i svijetu.

Svjesni smo da je dugotrajan i složen proces kvalitetnog razvoja odgojno-obrazovnog procesa vrtića, a samim time i kurikuluma vrtića, te da će nam biti potreban višegodišnji rad na usklađivanju vrtićkog kurikuluma s Nacionalnim kurikulumom za rani i predškolski odgoj i obrazovanje, obzirom na specifične uvjete vrtića, kadrovske i prostorne mogućnosti te socijalni kontekst u kojem djelujemo.

U izradi vrtićkog kurikuluma polazit ćemo od svojih specifičnih uvjeta rada, uvažavajući ljudske resurse, kadrovske i prostorne uvjete u interakciji s Ministarstvom znanosti i obrazovanja, Agencijom za odgoj i obrazovanje, Gradskim uredom za odgoj i obrazovanje, lokalnom zajednicom i socijalnim kontekstom djelovanja vrtića, u interakciji s djecom i roditeljima.

Kurikulum vrtića je odgojno-obrazovna koncepcija koja se zajednički razvija, tj. sukonstruira u vrtiću i koja korespondira s kvalitetom uvjeta (fizičkog i socijalnog okruženja) za življenje, učenje i odgoj djece u njima.

Kurikulum vrtića podrazumijeva ukupnost odgojno-obrazovnih interakcija u sklopu fizičkog i socijalnog okruženja vrtića, koja uključuje djecu i odrasle.

Kurikulum vrtića predstavlja implementaciju tj. način provedbe Nacionalnoga kurikuluma za rani i predškolski odgoj i obrazovanje.

Kurikulum vrtića oblikujemo obzirom na kulturu i tradiciju okruženja svog djelovanja, uvažavajući kontekstualne uvjete kao što su kvaliteta prostorno-materijalnog i socijalnog okruženja, te organizacijsku kulturu, koju kontinuirano propitujemo i unapređujemo humanistički razvojno orijentirani. U cilju kvalitetne izrade vrtićkog kurikuluma, kontinuirano ćemo unapređivati kvalitetne organizacijske, kadrovske i ine uvjete, koji se temelje na suvremenom shvaćanju djeteta kao cjelovitog bića, istraživača i aktivnog stvaratelja znanja, kao socijalnog subjekta, sa specifičnim potrebama, pravima i kulturom, aktivnog građanina zajednice, kreativnog bića sa specifičnim kreativno stvaralačkim snagama i sposobnostima.

# Načela vrtićkoga kurikuluma za rani i predškolski odgoj i obrazovanje

Vrtićki kurikulum za rani i predškolski odgoj i obrazovanje primjenjivat će u svojemu radu četiri osnovna načela, definirana Nacionalnim kurikulumom za rani i predškolski odgoj i obrazovanje:

* + - * Fleksibilnost odgojno-obrazovnog procesa u vrtiću
* Partnerstvo vrtića s roditeljima i širom zajednicom
* Osiguravanje kontinuiteta u odgoju i obrazovanju
* Otvorenost za kontinuirano učenje i spremnost na unapređivanje prakse

## Fleksibilnost odgojno-obrazovnog procesa u vrtiću

* + - osigurati fleksibilnost cjelovitog odgojno-obrazovnog procesa u odnosu na dijete, odgojitelje, stručne suradnike, roditelje, lokalnu zajednicu, širu socijalnu sredinu, u kontekstu vrtića - fleksibilno strukturirati i objediniti cjeloviti odgojno-obrazovni proces u vrtiću tako da se omogućava izražavanje inicijativa i sugestije djece i odraslih, kao otvorene kvalitete zajednice koja uči
    - u fleksibilnoj organizaciji i provođenju cjelovitog odgojno-obrazovnog procesa stvarati uvjete za sigurnost, samopouzdanje, toleranciju i nenasilno rješavanje sukoba
    - propitivanje i evaluacija postignuća, te izgrađivanje novih, kvalitativnih vrijednosti
    - poštivanje individualnih prava djece i odraslih, tako da nisu na štetu pojedinaca/drugih
    - zadovoljavanje općih i posebnih potreba djece, te stvaranje uvjeta za individualne strategije učenja djece

## Partnerstvo vrtića s roditeljima i širom zajednicom

* + - stvaranje uvjeta za poticanje cjelovitog razvoja djeteta (tjelesnog i psihomotornog, socio-emocionalnog i razvoja ličnosti, spoznajnog razvoja, govora, komunikacije, izražavanja i stvaralaštva)
    - kvalitetno osiguravati interakciju i komunikaciju s roditeljima ili skrbnicima djece
    - uključivati roditelje ili skrbnike djece u planiranje, programiranje i evaluaciju odgojno- obrazovnog procesa u težnji od suradnika do partnera u cjelovitom odgojno-obrazovnom procesu
    - usklađivati različite stilove odgoja vrtića i obitelji u cilju primjerenog djelovanja na individualne i razvojne potrebe djeteta i potpore njegovu cjelovitom razvoju u djelatnom sudjelovanju roditelja ili skrbnika djece
    - kroz edukativni rad (upućivanje na stručno-kompetentne stručnjake radi potpore u njihovoj roditeljskoj funkciji, izradu stručnih materijala, razmjenom podataka o razvojnim potrebama djeteta, radionice, rad u manjim ciljanim grupama, individualne razgovore s roditeljima i skrbnicima, predavanja, informativno-edukativne programe, internetsku komunikaciju, međusobno podržavanje i učenje jedni od drugih, poštivanje i prihvaćanje različitosti, aktivno slušanje, podržavanje, osiguravanje reciprociteta u razmjeni informacija o djetetu, i dr.) podržavati značaj i ulogu obitelji u ranom odgoju i obrazovanju djeteta
    - uključivanje roditelja i skrbnika u zajednički boravak sa djecom u odgojnoj skupini, osobitu u procesu prilagodbe
    - prilagođavanje dnevnog ritma vrtića individualnim potrebama djeteta i obitelji (radno vrijeme vrtića, dnevni odmor djeteta, prehrana, kultura, običaji, rituali, tradicija i sl.)
    - jačanje roditeljskih kompetencija kao partnera u cjelovitom odgojno-obrazovnom procesu u zajednici koja uči, kao promotora odgojno-obrazovnog procesa i posrednika prema lokalnoj i široj socijalnoj zajednici

## Osiguravanje kontinuiteta u odgoju i obrazovanju

* + - osiguravanje jednakih uvjeta, a samim time i jednakih prava svoj djeci na odgoj i obrazovanje u vrtiću
    - kvalitetna suradnja vrtića i obitelji sa su stručnjacima i stručnjacima na različitim razinama odgojno-obrazovnog sustava u lokalnoj i široj socijalnoj zajednici
    - premošćivanje barijera koje izazivaju stres i nezadovoljstvo u djece, roditelja i prosvjetnih radnika, prije i tijekom prijelaza u sklopu podsustava te među sustavima, (osobito kod prijelaza djece iz vrtića u osnovnu školu)
    - kvalitetna suradnja vrtića i škole u cilju poticanja cjelovitog razvoja djeteta, uvažavanjem individualnih potreba djeteta u interakciji i procjeni njegovih postignuća
    - poticanje cijelo životnog učenja, osobne i profesionalne kompetencije svih sudionika u odgojno-obrazovnom procesu
    - rad na spremnosti i pripremljenosti stručno kompetentnih odgojno-obrazovnih radnika za primjereni prihvat djeteta i osiguravanje kontinuiteta za poticanje svih aspekata djetetova razvoja, odgoja i učenja.

## Otvorenost za kontinuirano učenje i spremnost na unapređivanje prakse

* + - poticajno oblikovanje okruženja vrtića, kao temeljnog preduvjeta za provođenje kvalitetnog odgojno-obrazovnog procesa u vrtiću
    - osiguravati kontinuirano istraživanje i učenje odgojitelja i stručnih radnika
    - osposobljavanje odgojitelja i stručnih radnika za istraživanje i aktivno promišljanje vlastite odgojno-obrazovne prakse u smjeru razvoja i djelovanja kao refleksivnih praktičara i refleksivnog profesionalizma
    - povezivanje svih sudionika odgojno-obrazovnog procesa u zajednicu koja uči (spremnost za istraživanje i učenje, spremnost na promjene vlastite prakse s ciljem unapređivanja i dijeljenja stečenih znanja, vještina i navika s drugima, sa su stručnjacima i roditeljima
    - njegovanje različitih oblika potpore profesionalnome razvoju odgojitelja i drugih stručnih suradnika
    - profesionalno povezivanje i razmjena znanja i iskustava praktičara kroz interakciju s razvojnim centrima
    - poticanje permanentnog unutarnjeg i vanjskog vrednovanja, čiji kriteriji su usklađeni s temeljnim idejama Nacionalnog kurikuluma za rani i predškolski odgoj i obrazovanje

# Vrijednosti kurikuluma vrtića za rani i predškolski odgoj i obrazovanje

U izradi vrtićkog kurikuluma uvažavamo temeljne vrijednosti Nacionalnog kurikuluma za rani i predškolski odgoj i obrazovanje, koje proizlaze iz opredijeljenosti hrvatske obrazovne politike za cjeloviti osobni razvoj djeteta, za čuvanje i razvijanje nacionalne, duhovne, materijalne i prirodne baštine RH, za europski suživot te za stvaranje društva znanja i vrijednosti koje će omogućiti napredak i održivi razvoj.

Vrtićkim kurikulumom za rani i predškolski odgoj i obrazovanje promičemo planiranje i provođenje cjelovitog odgojno-obrazovnog procesa utemeljenog na vrijednostima koje bi iz perspektive povijesti, kulture, suvremenih događanja i projekcije budućnosti težile unapređivanje intelektualnog, društvenog, moralnog i duhovnog razvoja djece kroz:

1. znanje
2. humanizam i toleranciju
3. identitet
4. odgovornost
5. autonomiju
6. kreativnost

**Znanje**

Znanje i obrazovanje ćemo poimati kao temeljne pokretače razvoja pojedinca i društva u cjelini, kroz cijelo životno učenje. Stjecanjem znanja, djetetu ćemo omogućavati razumijevanje i kritičko promišljanje svega što ga okružuje, snalaženje u novim situacijama, te uspjeh u svakodnevnom životu i svim kasnijim etapama institucijskog obrazovanja. Svako dijete ima svoj put i način učenja, pa ćemo pristupiti stjecanju njegova znanja, vještine i navike kroz aktivno, stvaralački, istraživački način u skladu s njegovim individualnim potrebama. Dijete će se u vrtiću, u poticajnoj materijalnoj i socijalnoj sredini, uz potporu i poticaje odgojitelja, razvijati u svim aspektima osobnog razvoja. U vrtiću ćemo mu omogućavati otkrivanje radosti igre, istraživanja, učenja i stjecanje kompetencija za cijelo životno učenje (komunikaciju na materinskom jeziku, komunikaciju na stranim jezicima, matematičku kompetenciju i osnovne kompetencije u prirodoslovlju, digitalnu kompetenciju, učiti kako učiti, socijalnu i građansku kompetenciju, inicijativnost i poduzetnost, kulturnu svijest i izražavanje).

**Humanizam i tolerancija**

Humanizam i tolerancija podrazumijevaju prihvaćanje i poštivanje živog bića i njegovog dostojanstva, te njegovanje pravednosti kao životnog načela. U vrtiću ćemo njegovati visoku razinu osjetljivosti odraslih osoba za djecu, razvoj osjetljivosti djece za druge, tj. za vršnjake, članove svoje obitelji, okolinu i cjelokupno životno okruženje. Humanizam i toleranciju razvijati ćemo u odgojno-obrazovnom procesu u vrtiću senzibiliziranjem djeteta za zadovoljavanje potreba drugih i međusobnom povezanošću s njima. Humanizam i toleranciju razvijati ćemo tako da poštujemo kulturne i tradicijske vrijednosti drugih, te rasne, etničke, vjerske, nacionalne i socijalne razlike drugih. U odgojno-obrazovnom procesu ćemo njegovati suosjećanje, prihvaćanje i međusobnu potporu, kao i živjeti i učiti prava. Organizirati ćemo i provoditi zajedničke igre i aktivnosti djece u odgojnoj skupini i na nivou vrtića, koje će moralno, materijalno i duhovno podizati kvalitetu zajedničkog življenja u vrtiću. U vrtiću ćemo promovirati inkluziju djece s posebnim potrebama to jest ostvarivanje jednakih prava za sve.

Kroz cjeloviti odgojno-obrazovni proces u vrtiću izgrađivati ćemo osobni, kulturni i nacionalni identitet svakog djeteta. Kod djeteta ćemo razvijati takove osobine ličnosti, volje i karaktera koje će oblikovati identitet „građanina svijeta“, a da pri tom sačuva svoj identitet, svoju kulturu, te društvenu, moralnu, jezičnu i duhovnu baštinu. Kod djeteta ćemo razvijati sigurnost, samopouzdanje, pozitivnu sliku o sebi, samopoštovanje. To podrazumijeva poštivanje individualnih snaga i sposobnosti svakog djeteta, a samim time i individualizaciju cjelovitog odgojno-obrazovnog procesa. Kontinuirano ćemo unapređivati cjeloviti odgojno- obrazovni proces i pomoći djetetu da, prije svega, razumije sebe i vlastiti identitet, ali i identitet drugih u vrtiću i široj socijalnoj zajednici.

**Odgovornost**

Kroz unapređivanje opće kvalitete življenja u vrtiću djecu ćemo aktivno uključivati u društveni život i promicati njihovu odgovornost prema općem društvenom dobru i društvene zajednice u stjecanju znanja i iskustva o vlastitim i tuđim pravima, ali i o obvezama, načinima djelovanja u zajednici i osobnom doprinosu u ostvarivanju zajedničke dobrobiti. Poticat ćemo odgovorno ponašanje djece, smislen i svjestan odnos između osobne slobode i svoje odgovornosti. Djeci u vrtiću ćemo omogućiti slobodan izbor sadržaja i aktivnosti, izbor suigrača, prostora i istraživanja, ali ćemo ih istovremeno usmjeravati da za svoje izbore preuzimaju vlastitu odgovornost. Usmjeravati ćemo ih na samo procjenu osobnog djelovanja, na vlastito mišljenje i zaključivanje u primjerenoj interakciji i komunikaciji s drugima

**Autonomija**

U cjelovitom odgojno-obrazovnom procesu u vrtiću djecu potičemo na samostalno mišljenje, odlučivanje i djelovanje, čime razvijamo njegovu autonomiju. Kod djeteta ćemo razvijati sposobnosti donošenja vlastitih odluka, izbor i poštivanje svojih i tuđih prava s izražavanjem vlastitog mišljenja. Dijete u vrtiću, u njegovom fizičkom i socijalnom okruženju usmjeravat ćemo na stvaranje, održavanje i prihvaćanje recipročnih odnosa. Poticat ćemo djecu, u svom poznatom okruženju, na razvijanje neovisnosti, kritičke sposobnosti, sigurnosti, samopouzdanja, na racionalni pristup životu. U oblikovanju cjelovitog odgojno-obrazovnog procesa, odgojitelji će primjenom implicitne pedagogije stvarati temeljne pretpostavke razvoja autonomije djeteta rane i predškolske dobi.

**Kreativnost**

Djecu u vrtiću ćemo usmjeravati da prepoznaju, iniciraju i oblikuju različite kreativne aktivnosti, te da pronalaze originalna rješenja u rješavanju različitih zadaća, sadržaja i aktivnosti. U cjelovitom odgojno-obrazovnom procesu njegovati ćemo i poticati različite oblike kreativnog izražavanja i stvaranja djeteta, pri čemu ćemo osobiti značaj pridavati prihvaćanju i poticanju prirodne kreativnosti djeteta. Osobitu važnost pridavat ćemo učenju i komunikaciji u poticanju divergentnog mišljenja djeteta kroz sve vrste i sadržaje aktivnosti. Uvažavati ćemo individualne kognitivno-simboličke ekspresije djeteta za bolje razumijevanje djeteta, a samim time i za poticanje njegovih kreativnih sposobnosti izražavanja i stvaranja.

# Značajke kurikuluma vrtića

### Kurikulum vrtića je:

1. integrirani
2. razvojni
3. humanistički
4. konstruktivistički i sukonstruistički
5. **Integrirani**

Cjeloviti odgojno-obrazovni proces u vrtiću konstruiramo i provodimo tako da potičemo sve aspekte djetetova razvoja (tjelesnog i psihomotornog, socio-emocionalnog i razvoja ličnosti, spoznajnog razvoja, govora, komunikacija, izražavanja i stvaralaštva). Aktivnosti djece provode se integrativnim pristupom, bez sadržajnih i vremenskih ograničenja.

U poticajnom okruženja vrtića djeci se nudi različiti izbor sadržaja i aktivnosti, u poticanju samoorganizacijskih potencijala djece, njihove neovisnosti i samostalnosti, slobode izražavanja i stjecanje različitih znanja. U cjelovitom odgojno-obrazovnom procesu djeca slobodno biraju sadržaje i aktivnosti u skladu sa svojim interesima, općim i posebnim potencijalima.

1. **Razvojni**

Kurikulum vrtića obilježava razvojna, otvorena i dinamična priroda. U cjelovitom odgojno-obrazovnom procesu pratimo i podupiremo dijete u aktivnosti u poticajnom okruženu vrtića, omogućavanjem konstruktivnih rasprava s djecom i među djecom. Odgojitelji prate različite interese i različite individualne potencijale djece, te na temelju toga oblikuju odgojno- obrazovni proces u odgojnoj skupini. U takvoj interakciji odgojitelj – dijete odgojitelj oblikuje odgojno-obrazovni proces sa stručno kompetentnim promišljenim intervencijama. Kvaliteta provođenja cjelovitog odgojno-obrazovnog procesa nije proporcionalna broju njegovih izravnih intervencija, već usklađenost tih intervencija s različitim odgojnim i obrazovnim situacijama. Prioritetna zadaća odgojno-obrazovnog procesa je dinamični pristup djetetovu učenju, a sadržaj učenja je partner u dinamičnom dijalogu s djetetom koji pomaže transformirati njegovo iskustvo i razumijevanje. U oblikovanju kurikuluma vrtića planirati ćemo ono što djeca mogu učiti, a ne ono što bi trebala učiti. Naglasak je na oblikovanju uvjeta za učenje djece, stvaranju poticajnih situacija koje pogoduju određenim aktivnostima učenja, a ne samo precizni tijek aktivnosti. Odgojitelj podržava i prema potrebi se izravno uključuje u aktivnosti koje djeca samoiniciraju i samoorganiziraju. U oblikovanju kurikuluma vrtića polazimo od individualnih potreba djeteta i njegovih potencijala. Djecu potičemo na samostalno i kritičko razmišljanje s osnaživanjem njihova identiteta, izgrađivanjem samopoštovanja.

1. **Humanistički**

Djeci osiguravamo stjecanje znanja, vještina i navika u takvoj interakciji u kojoj im se osigurava preuzimanje odgovornosti prakticiranjem poticaja na odgovorno ponašanje. Odgojno-obrazovni proces provodimo kroz demokratski način života, koji podrazumijeva cjelokupno okruženje vrtića u kojemu dominira sloboda, odgovornost, tolerancija, poštenje i pravda. Da bi se ostvarila opća kvaliteta učenja i življenja u vrtiću na humanističkim osnovama, bit će neautoritaran i demokratičan ustroj vrtića, oblikovan u socijalnom okruženju u kojemu se dijete razumije i poštuje. Tu kvalitetu odgojitelji ostvaruju u osjetljivosti za zadovoljavanje općih i posebnih potreba djeteta, te primjerenom i pravodobnom odgovaranju na njih, što znači da dijete treba osjetiti dobrobit osoba koje o njemu brinu, da im je do njih stalo, da ih vole, razumiju i poštuju, te da je vrtić mjesto ugode, zadovoljstva, pripadanja i kvalitetnih odnos.

1. **Konstruktivistički i sukonstruistički**

Kurikulum vrtića ima obilježje učenja kao stvaralačkog čina, tj. konstruiranja i sukonstruiranja znanja. Učenje i stjecanje novih znanja, vještina i navika podrazumijeva nadogradnju prethodnog iskustva, odnosno uvažavanje djetetovih individualnih posebnosti i mogućnosti nadogradnje postojećeg. U kreiranju i provođenju cjelovitog odgojno-obrazovnog procesa nužno je dobro poznavanje individualnih potreba i interesa djece, budući da opažamo značajne individualne razlike djece iste kronološke dobi i različite načine učenja, pa je potrebno poticati samoregulirajuće učenje djece.

U procesu učenja djece osiguravati ćemo poticajni socijalni kontekst, u kojemu će različitost perspektiva, znanja i razumijevanja djece predstavljati snažan potencijal zajedničkog učenja. U procesu zajedničke konstrukcije i sukonstrukcije stjecanje znanja s djecom u socijalnoj interakciji provoditi ćemo sudioničko, proaktivno i suradničko. Kurikulum vrtića ćemo provoditi u pedagoški pripremljenom okruženju i kvalitetnom socijalnom kontekstu, koji omogućava socijalne interakcije s drugom djecom s podrškom odgojitelja, te demokratični ustroj vrtića.

* 1. **Planiranje i oblikovanje kurikuluma vrtića**

U vrtiću ćemo poticajno oblikovati kontekstualne uvjete u kojima će djeca nesmetano imati mogućnosti za izbor različitih sadržaja i aktivnosti kroz cjeloviti odgojno-obrazovni proces vrtića. U primjerenim kontekstualnim uvjetima poticati ćemo istraživačku prirodu učenja djece, u razvojnom, integriranom, humanističkom i sukonstruističkom kurikulumu vrtića. Kurikuluma vrtića planirat ćemo i oblikovati tako da osiguramo pažljivo praćenje, promatranje i razumijevanje djece i dokumentiramo njihovih aktivnosti. Ovo će ujedno biti i podloga za primjerene intervencije odgojitelja u odgojno-obrazovnom procesu, uvažavanjem individualnih razlika među djecom, njihovih interesa, mogućnosti, potreba, predznanja i stilova učenja.

Planiranje kurikuluma vrtića temeljit ćemo na kvalitetnoj komunikaciji i profesionalnoj suradnji odgojitelja, stručnih suradnika i ravnatelja, a uključivat će zajedničko promišljanje, realizaciju i evaluaciju odgojno-obrazovnog procesa, kao kolektivnog postignuća, a ne individualnog postignuća.

# Ciljevi vrtićkog kurikuluma

## 6.1. Osiguranje dobrobiti za dijete

* + - osigurati dobrobiti za dijete kroz multidimenzionalni, interaktivni, dinamični i kontekstualni proces u kojemu se integrira zdravo i uspješno individualno funkcioniranje te pozitivni socijalni odnosi u poticajnom, kvalitetnom okruženju vrtića, što podrazumijeva i kvalitetno planiranje i provođenje cjelovitog odgojno-obrazovnog procesa
    - kroz cjeloviti odgojno – obrazovni proces u vrtiću osiguravati ćemo dobroti za dijete kroz stručno-kompetentni rad odgojitelja, njegovo razumijevanje i shvaćanje djeteta, primjenom suvremenih metoda i oblika rada, utemeljenih na znanstveno provjerenim didaktičko-metodičkim i pedagoško-psihološkim osnovama.

Vrtićki kurikulum za rani i predškolski odgoj i obrazovanje uključuje:

1. osobnu i emocionalnu dobrobit
2. obrazovnu dobrobit
3. socijalnu dobrobit
4. **Osobna i emocionalna dobrobit**
   * stvarati uvjete u vrtiću za osnaživanje subjektivnog osjećaja djeteta, - biti zdrav, zadovoljan i osjećati se dobro

Osobna i emocionalna dobrobit uključuje:

* + sudjelovanje djeteta u različiti interakcijama, sadržajima i aktivnostima koje mu pružaju uživanje u tom procesu sudjelovanja
  + razvijati otvorenost djeteta prema svijetu oko sebe i prema novim iskustvima
  + stručno – kompetentnim pristupom djetetu u aktivnosti izgrađivati osjećaj njegove sigurnosti i samopouzdanja
  + samo prihvaćanje djeteta s izražavanjem emocionalnih potreba
  + njegovanje sigurnosti, samopoštovanja i samosvjesnosti djeteta
  + usmjeravanje djeteta na odgodu zadovoljavanja trenutnih želja i potreba prema njihovom prioritetu za nesmetano funkcioniranje
  + poticanje razvoja osobnog i socijalnog identiteta djeteta
  + razvijanje spremnosti djeteta na donošenje odluka o osobnom sudjelovanju u određenim aktivnostima
  + poticanje samostalnosti mišljenja i djelovanja djeteta
  + poticanje planiranje aktivnosti i načina sudjelovanja djeteta
  + njegovanje inicijativnosti i inovativnosti djeteta
  + poticanje samoiniciranje i samoorganiziranje vlastitih aktivnosti
  + poticanje djeteta na promišljanje i samoprocjenu vlastitih aktivnosti i postignuća

1. **Obrazovna dobrobit**
   * stvarati uvjete za uspješno funkcioniranje, i razvijanje osobnih potencijala djeteta – spoznajnih, umjetničkih, motoričkih

Obrazovna dobrobit uključuje:

* + poticanje radoznalosti i inicijativnosti djece
  + poticanje različitih oblika kreativnog izražavanja i stvaranja
  + razvijanje samosvijesti djeteta kao osobe koja može, želi i voli učiti
  + otkrivanje radosti spoznajne dobiti za dijete kroz igru i učenje
  + propitivanje meta kognitivnih sposobnosti djeteta kroz propitivanje vlastitih ideja
  + otkrivanje i primjena novih ideja
  + argumentirano iznošenje vlastitih načina razmišljanja
  + otkrivanje različitih izvora i mogućnosti učenja
  + poticanje djece na projektni rad u interakciji s odgojiteljima
  + poticanje ustrajnosti u radu i na koncentraciju u aktivnosti
  + osvješćivanje procesa vlastitog učenja i odgovornosti za postignute rezultate

1. **Socijalna dobrobit**

Stvaranje uvjeta za socijalnu dobrobit djeteta, koja podrazumijeva uspješno interpersonalno (socijalno) funkcioniranje i razvijanje socijalnih kompetencija.

Socijalna dobrobit uključuje:

* + razumijevanje i prihvaćanje drugih i njihovih različitosti koje proizlaze iz vjerskih, rasnih, nacionalnih, kulturoloških i drugih različitosti ili posebnih potreba
  + usklađenost socijalnih interakcija i djelovanja s opće prihvaćenim normama i zahtjevima socijalne zajednice
  + razvijanje kvalitetnih socijalnih odnosa s drugom djecom i odraslima
  + razvijanje nenasilnih rješavanja sukoba na bazi pregovaranja, dogovaranja i tolerancije
  + poticati zajedničko usklađeno djelovanje djeteta s drugom djecom i odraslima
  + etičnost, solidarnost i tolerancija djeteta u interakciji i komunikaciji s drugima
  + fleksibilnost i adaptabilnost prilagodbe djeteta novim promjenjivim situacijama i okolnostima
  + razvijanje percepcije djeteta o važnosti djeteta u životu i djelovanju u socijalnoj zajednici, osjećaja prihvaćenosti, pripadanja i mogućnosti pružanja doprinosa zajednici
  + poticanje odgovornog ponašanja djeteta prema sebi i drugima

## Cjeloviti razvoj, odgoj i učenje djece te razvoj kompetencija

Važan cilj vrtićkog kurikuluma za rani i predškolski odgoj i obrazovanje je poticanje cjelovitog razvoja djeteta (tjelesnog i psihomotornog razvoja, socio-emocionalnog i razvoja ličnosti, spoznajnog razvoja, govora, komunikacije, izražavanja i stvaralaštva).

Vrtićki kurikulum za rani predškolski odgoj i obrazovanje usmjeren je prema razvoju različitih kompetencija djece, te odražava načela:

* + kroz poticanje cjelovitog razvoja djeteta razvijaju se kompetencije djece, koje su razvojne, (nisu statične)
  + kompetencije djece određuje splet više različitih kompetencija, pa se procjenjuju cjelovito, a ne izdvojeno iz konteksta cjeline ostalih

Postoje velike individualne razlike među djecom iste kronološke dobi, pa je nužno uvažavati njihove individualne osobine i sposobnosti, tj. njihove individualne potrebe a osobitu pozornost ćemo usmjeriti na razvijanje sigurnosti, samopouzdanja, samopoštovanja i pozitivne slike djeteta o sebi.

# Ključne kompetencije za cjeloživotno učenje

U skladu s Nacionalnim kurikulumom za rani i predškolski odgoj i obrazovanje, kroz vrtićki kurikulum za rani i predškolski odgoj i obrazovanje osnaživat ćemo razvoj osam temeljnih kompetencija za cjeloživotno učenje, koje je obrazovna politika RH prihvatila iz Europske unije:

1. Komunikacija na materinskom jeziku
2. Komunikacija na stranim jezicima
3. Matematička kompetencija i osnovne kompetencije u prirodoslovlju
4. Digitalna kompetencija
5. Učiti kako učiti
6. Socijalna i građanska kompetencija
7. Inicijativnost i poduzetnost
8. Kulturna svijest i izražavanje

**Komunikacija na materinskom jeziku**

U ranoj i predškolskoj dobi poticati ćemo interakciju i komunikaciju na materinskom jeziku, kao važnu odrednicu za usmeno izražavanje i bilježenje vlastitih misli, osjećaja, doživljaja i iskustava u različitim vrstama i sadržajima aktivnosti, te u različitim životnim situacijama. Bilježenje djece u toj dobi može imati različite grafičke i druge simbole, koji predstavljaju podlogu za razvoj rane pismenosti. Kroz komunikaciju djece na materinskom jeziku razvijati ćemo svijest djece o utjecaju jezika na druge i uporabu jezika na pozitivan, društveno prihvatljiv način. Ovu kompetenciju ćemo razvijati u stvaranju poticajnog govornog okruženja, s poticajima djece na raznolike socijalne interakcije s drugom djecom i odraslima.

**Komunikacija na stranim jezicima**

Najprimjereniji oblik ranog učenja stranih jezika je situacijski pristup učenju, kojim ćemo omogućavati djetetu upoznavanje, razumijevanje i smisleno korištenje stranog jezika u različitim životnim situacijama. Strani jezik je u vrtiću utkan u cjeloviti odgojno-obrazovni proces. Razvoj ove kompetencije pridonosi poticanje međukulturnoga razumijevanja i komunikacije s drugom djecom i odraslima, kao i subjektima izvan nje.

**Matematička kompetencija i osnovne kompetencije u prirodoslovlju**

Matematičku kompetenciju razvijati ćemo poticanjem djeteta na primjerene poticaje matematičkog mišljenja u svakodnevnom rješavanju problema u različitim aktivnostima. Prirodoslovnu kompetenciju razvijamo poticanjem djeteta na postavljanje pitanja samoorganizacije aktivnosti, istraživanje, otkrivanje i zaključivanje o prirodi, te primjenu

prirodoslovnoga znanja u svakodnevnom životu.

Rad na razvijanju ove kompetencije obuhvaća razumijevanje promjena uzrokovanih ljudskim postupcima, učenje o međusobnoj povezanosti ljudskog, biljnog i životinjskog svijeta i odgoj za održivi razvoj. Da bi se uspješno poticao razvoj ove kompetencije oblikovati ćemo poticajno matematičko i prirodoslovno okruženje, poticanje djetetove samoinicijative u kontinuiranoj potpori odgojitelja.

**Digitalna kompetencija**

Dolaskom djeteta u vrtić opažamo izraziti interes za informacijsko-komunikacijsku djelatnost, s određenim stupnjem osposobljenosti, pa valja osigurati optimalne uvjete i vrijeme za stjecanje ove kompetencije. Ona je dakako, korisna i može poslužiti u aktivnostima planiranja, realizacije i evaluacije odgojno-obrazovnog procesa.

**Učiti kako učiti**

U vrtiću je potrebno djecu uključiti u planiranje i organizaciju procesa učenja, kako bi osvijestila potrebu učenja. Za stjecanje kompetencije „učiti kako učiti“ ćemo preusmjeravati pozornost odgojitelja sa sadržaja poučavanja na proces učenja djeteta. Obzirom da svako dijete ima svoj put i način učenja, te da postoje individualne razlike među djecom iste kronološke dobi, jačati ćemo metakognitivne sposobnosti djece, te poticanje njihova samomotiviranog i samoregulirajućeg učenja.

**Socijalna i građanska kompetencija**

Socijalnu i građansku kompetenciju razvijat ćemo kroz primjereno poticanje djeteta na odgovorno ponašanje, pozitivan i tolerantan odnos prema drugima, međuljudsku i međukulturnu suradnju, uzajamno pomaganje i prihvaćanje različitosti, samopoštovanje i poštovanje drugih, te osposobljavanje za učinkovito sudjelovanje u razvoju demokratskih odnosa u vrtiću, zajednici i društvu na načelima pravednosti i mirotvorstva. Za postizanje ove kompetencije osmisliti ćemo poticajno oblikovano socijalno okruženje, poticanje djece na iznošenje i argumentiranje svojih stajališta, te uključivanje djece u donošenje odluka koje utječu na bolju kvalitetu življenja u vrtiću.

**Inicijativnost i poduzetnost**

Ovu kompetenciju razvijat ćemo kroz poticanje djece da iznose i ostvaruju vlastite ideje u različitim aktivnostima i projektima. To uključuje poticanje djece na kreativno stvaralaštvo, inovativnost, spremnost na preuzimanje rizika, samoinicijativu i samoorganiziranje vlastitih aktivnosti. Razvijanje samopouzdanja i samopoštovanja u stjecanju različitih znanja, vještina i navika i njihovu primjenu u životu, značajne su odrednice za stjecanje ovih kompetencija, koju ćemo ostvarivati potporom djeci da svoje ideje i zamisli propituju, isprobavaju, istražuju i evaluiraju. Prihvaćanjem i poticanjem inicijativnosti i poduzetnosti djece u oblikovanju cjelovitog odgojno-obrazovnog procesa, omogućavat ćemo kroz uloge aktivnog sukonstruiranja kurikuluma.

**Kulturna svijest i izražavanje**

Kroz niz umjetničkih područja, glazbu, ples, kazalište, književnost, vizualnu umjetnost i sl. poticati ćemo aktivno stvaralačko izražavanje ideja, iskustava i emocija djeteta, čime radimo na razvijanju kompetencije kulturne svijesti i izražavanja. One se osnažuju i razvijanjem svijesti djeteta o lokalnoj, nacionalnoj i europskoj kulturnoj baštini i njihovu mjestu u svijetu. Djecu ćemo osposobljavati za razumijevanje kulturne i jezične raznolikosti Europe i svijeta, te estetsko oblikovanje prostora u kojemu će uočavati, doživljavati i ostvarivati lijepo, gdje će imati poticaje i nadahnuća u različitim oblicima kreativnog izražavanja i stvaranja.

# Poticajno okruženje u skladu sa suvremenim shvaćanjem djeteta

|  |  |
| --- | --- |
| **Poticaji za dijete (dijete je cjelovito biće)** | **uvjeti za kvalitetno djelovanje vrtića** |
| **-** kontinuirano unapređivati opću kvalitetu življenja s drugom djecom i odraslima, u cjelovitom provođenju odgojno-  obrazovnog procesa. | **-** kontinuirano stvarati poticajno okruženje u kojemu će djeca imati široke mogućnosti korištenja različitih materijala, sredstava i  pomagala za oblikovanje svojih zamisli |
| **-** osiguravati poticaje za sve aspekte djetetova razvoja | * odgojno-obrazovni proces u vrtiću provoditi tako da se podupire dijete u svim sadržajima i vrstama aktivnosti koje omogućuju poticaje za cjeloviti razvoj djeteta * poticati djecu na samo procjenu osobnih   postignuća i odgovornost za svoja djelovanja u interakciji s drugom djecom i individualno |
| **-** cjeloviti odgojno-obrazovni proces zahtijeva uvažavanje individualnih snaga i sposobnosti djeteta, a samim time i visoki stupanj individualizacije tog procesa | **-** obzirom na individualne razlike među djecom, iste kronološke dobi, djeci osigurati mogućnost višestrukog izbora različitih sadržaja i aktivnosti, te omogućavati  samoorganiziranje i samoinicijativu djece |
| **-** odgojno obrazovni proces oblikuje se cjelovito, ne dijeli se sadržajno niti  vremenski | **-** podržavati prirodnu znatiželju djece, smjer i put u rješavanju problema, ustrajnost u  aktivnom i stvaralačkom tijeku aktivnosti |
| **Poticaji za dijete (dijete je istraživač i**  **aktivni stvaratelj znanja)** | **uvjeti za kvalitetno djelovanje vrtića** |
| - dijete uči čineći, kroz aktivno stvaralačko angažiranje u različitim vrstama i sadržajima aktivnosti | - stvaranje potencijalnog okruženja u kojemu je djeci omogućeno istraživanje i izbor različitih sadržaja i vrsta aktivnosti kroz koja stječu različita iskustva, znanja i vještine u  skladu sa svojim individualnim potrebama |
| - osnovna aktivnost djeteta je igra, koja može imati funkciju metode, oblika i sredstva rada | - omogućavanje djeci slobodni izbor sadržaja i aktivnosti, izbor suigrača i trajanje aktivnosti |
| - poticanje djeteta na samostalne igre i aktivnosti s primjenom osobnih iskustava kroz igru i učenje | - podržavati samoorganizacijski potencijal aktivnosti djece u otkrivanju, razmišljanju i rješavanju problema, poštujući njegovu  vlastitu dinamiku i samoregulacijske snage |
| **Poticaji za dijete (dijete je socijalni**  **subjekt sa specifičnim potrebama, pravima i kulturom)** | **uvjeti za kvalitetno djelovanje vrtića** |
| - prihvaćanje djeteta kao socijalnog bića, sustvaratelja vlastitog razvoja, kulture, odgoja i učenja u oblikovanju cjelovitog  odgojno-obrazovnog procesa | - osiguravati jednake šanse i uživanje jednakih prava za sve, poštujući svaki oblik različitosti djece i njihovih obitelji |
| - poštivanje i prihvaćanje individualnih osobnosti djeteta i u skladu s time | - prepoznavanje, prihvaćanje i uvažavanje individualnih razlika djece u atmosferi  međusobnog povjerenja i uvažavanja |
| omogućavati poticaje za izražavanje  vlastitog mišljenja, kulture i prava djeteta |  |
| - osigurati jednaka prava i mogućnosti za sve, obzirom na individualne potrebe, na zadovoljavanje vjerskih, nacionalnih,  ekonomskih i drugih potreba | - učimo komunikacijske vještine i prihvatljive oblike socijalnih interakcija i komunikacija |
| -u programe vrtića uključivati djecu s posebnim potrebama s ravnopravnim pravima s drugom djecom | - djecu potičemo na uspostavljanje primjerenih emocionalno – socijalnih veza i odnosa, odgovornosti u vlastitom izboru  reakcija i ponašanja |
| - u vrtiću se isprepliću, poštuju i podržavaju odnosi različitih socijalnih subjekata | - fleksibilnom organizacijom cjelovitog odgojno-obrazovnog procesa poštujemo individualne potrebe djeteta a samim time unapređujemo i opću kvalitetu življenja u  vrtiću |
| - osiguravati međusobnih i recipročnih odnosa različitih socijalnih subjekata s međusobnim uvažavanjem i poštovanjem | - uspostavljanjem partnerskih odnosa s roditeljima, skrbnicima djece i širom socijalnom zajednicom u izgrađivanju  kvalitetnih odnosa suradnje i tolerancije |
| - osiguravati međusobnih i recipročnih odnosa različitih socijalnih subjekata s međusobnim uvažavanjem i poštovanjem | - uspostavljanjem partnerskih odnosa s roditeljima, skrbnicima djece i širom socijalnom zajednicom u izgrađivanju  kvalitetnih odnosa suradnje i tolerancije |
| **Poticaji za dijete (dijete je kreativno biće sa specifičnim stvaralačkim i izražajnim potencijalima)** | **uvjeti za kvalitetno djelovanje vrtića** |
| - dijete u vrtiću prihvaćamo kao individualno kreativno biće sa specifičnim stvaralačkim i izražajnim potencijalima | - potičemo različite simboličke izričaje djece: likovne, grafičke, kinestetičke, verbalne, gestikulacijske, lutkarsko-scenske, korištenje različitih izražajnih medija i drugih  ekspresivnih modaliteta |
| -omogućavati različite kognitivno - simboličke ekspresije djece kao sastavni dio cjelovitog odgojno-obrazovnog procesa, utkane u sve segmente  kurikuluma | -kroz različita „umjetnička“ područja djecu potičemo na stvaralačko izražavanje i stvaranje vlastitih ideja, iskustava i emocija |
| - poticajima djece na različite oblike kreativnog izražavanja i stvaranja podržavati i afirmirati individualne kreativne potencijale djece | - poticati originalne, kreativne aktivnosti izražavanja i stvaranja, a ne uvježbavanje i ponavljanje stereotipnih aktivnosti (djecu ćemo usmjeravati na proces kreativnog čina,  a ne samo na gotove sadržaje) |
| - poticati djecu na uočavanje i doživljavanje lijepog, a osobito na uočavanje detalja u kreativnoj impresivnoj  ekspresiji | - poticati inicijativu djece u području kreativnog stvaralaštva, promišljanje o novim perspektivama i individualnim  mogućnostima izražavanja |
| **Poticaji za dijete (dijete je aktivni**  **građanin zajednice)** | **uvjeti za kvalitetno djelovanje vrtića** |
| **-**dijete je aktivni građanin zajednice, sa svim pravima i dužnostima u sudjelovanju i oblikovanju života zajednice vrtića, zajedno sa svojom obitelji i širom  zajednicom | - osigurati ostvarenje prava djeteta, definirana Konvencijom o pravima djeteta |
| - poticati djecu na uočavanje i doživljavanje lijepog, a osobito na uočavanje detalja u kreativnoj impresivnoj  ekspresiji | - poticati inicijativu djece u području kreativnog stvaralaštva, promišljanje o novim perspektivama i individualnim  mogućnostima izražavanja |
| **Poticaji za dijete (dijete je aktivni**  **građanin zajednice)** | **uvjeti za kvalitetno djelovanje vrtića** |
| **-**dijete je aktivni građanin zajednice, sa svim pravima i dužnostima u sudjelovanju i oblikovanju života zajednice vrtića, zajedno sa svojom obitelji i širom  zajednicom | - osigurati ostvarenje prava djeteta, definirana Konvencijom o pravima djeteta |
| **-** osiguravanjem prava djeteta, definirana Konvencijom o pravima djeteta, ostvarujemo prava djeteta na aktivno sudjelovanje i oblikovanje života u vrtiću i  široj socijalnoj zajednici | - u kvalitetnom odgojno-obrazovnom procesu, kroz demokratski dijalog, djeci ćemo omogućiti sudjelovanje u donošenju odluka koje se odnose na njihov odgoj i  obrazovanje |
| -poticajima za razvijanje samostalnog i kritičkog mišljenja djece, podrškom i potporom djece na donošenje vlastitih sudova, doprinosit ćemo uključivanju  djece kao aktivnih građane zajednice | - osposobljavati djecu za samoprocjenu, samodiscipliniranost, i preuzimanje odgovornosti slobodnim izborom i provođenjem aktivnosti u interakciji s  drugima |
| - izgrađivati demokratizaciju cjelokupnog ustroja vrtića, humanizaciju interpersonalnih odnosa na svim  socijalnim razinama | -podržavanje samoinicijative djece, kao osnove promišljanja različitih segmenata odgojno-obrazovnog procesa |

# Kultura vrtića

Kontinuirano ćemo raditi na upoznavanju i unapređivanju vlastite kulture vrtića. Kultura vrtića utječe na način razmišljanja odgojno-obrazovnih radnika, odnos prema radnim obvezama, te na odnos prema djeci i procesu učenja. Djelovanje vrtića, odgojitelja, ravnatelja i drugih stručnih radnika, administrativnog, pomoćnog osoblja, suradnja s roditeljima i širom socijalnom zajednicom, prepoznatljivo je kroz kulturu vrtića. To uključuje i međusobne odnose zaposlenika, njihov zajednički rad, kooperaciju, kompetenciju i suradnju na više razina, upravljanje ustanovom, organizacijsko i fizičko okruženje, spremnost na učenje i promjene, te kontinuirano unapređivanje cjelovitog odgojno-obrazovnog procesa. Kultura vrtića uključuje određene kontekstualne čimbenike (prostorno-materijalno i socijalno okruženje vrtića) te vođenje vrtića. U interakciji s drugom djecom i odraslima, dijete uči čineći, za što mu je potrebno poticajno prostorno-materijalno okruženje.

Budući da svako dijete ima svoj put i način učenja, valja uvažavati individualne potrebe djeteta, te u skladu s time kontinuirano osigurati poticaje za istraživanje i učenje

# Poticajno prostorno-materijalno okruženje vrtića

U vrtiću je potrebno osigurati poticajno prostorno-materijalno okruženje, u kojemu će djeca imati mogućnosti istraživanja, konstruiranje znanja i razumijevanja, otkrivanje i rješavanje probleme.

Poticajno oblikovano prostorno-materijalno okruženje omogućuje djetetu da istražuje i uči u skladu sa svojim individualnim potrebama i interesima.

Kvalitetno poticajno oblikovano prostorno-materijalno okruženje omogućuje djeci istraživanje, učenje i zaključivanje u različitih logičkih, matematičkih, fizikalnih fenomena i pojava, istraživanje prirode, istraživanje različitih mogućnosti organizacije prostora, istraživanje zvukova, tonova, melodija, glazbe i pokreta, istraživanje različitih likovnih tehnika i različite mogućnosti njihovog korištenja u kreativnim oblicima izražavanja i stvaranja. Djecu potičem na različite senzomotoričke aktivnosti, za što ćemo primjereno oblikovati senzomotoričko okruženje za istraživanje mirisa, okusa, opipa, zvukova, tonova, melodija, pokreta i sl.

Kvalitetno prostorno-materijalno okruženje vrtića oblikujemo tako da omogućava nesmetanu interakciju i komunikaciju s drugom djecom i odraslima, bez obzira na individualne razlike djece i njihovih obitelji te ga oblikujemo postavljanjem različitih centara aktivnosti.

# Vizija Vrtića

Vizija DV Kućica je vrtić sretnog življenja djece i odraslih koji podržava cjelovitost razvoja svakog djeteta uz poštivanje individualnih karakteristika i interesa.

ZA DIJETE: Sigurno, poticajno i fleksibilno okruženje ugodnog ozračja koje potiče razvoj kompetencija svakog djeteta u skladu s individualnim potencijalom i interesima.

ZA RODITELJE: Partnerski odnos s vrtićem i zadovoljstvo roditelja.

ZA PROSTORNO I MATERIJALNO OKRUŽENJE Bogata ponuda raznovrsnih, razvojno primjerenih i stalno dostupnih materijala koji potiču aktivnu konstrukciju znanja.

ZA STRUČNI TIM I ODGOJITELJE: Zadovoljstvo profesionalnom ulogom i motivacija za trajno unapređivanje profesionalnih kompetencija, timski rad i refleksivnu praksu.

ZA OSTALE ZAPOSLENIKE: Zadovoljstvo i odgovornost u osobnom i timskom radu u odnosu na radnu ulogu, na dobrobit djeteta i na cjelokupno ozračje vrtića.

# Programi Vrtića

U DV Kućica provode se:

1. **Redoviti desetosatni program**
2. **Kraći program engleskog jezika – integriran u redoviti program**
3. **Euritmija – integriran u redoviti program**
4. **Program predškole integriran u redoviti program**

## 12.1. Redoviti desetosatni program

|  |  |
| --- | --- |
| **NAZIV PROGRAMA** | **REDOVITI DESETOSATNI PROGRAM** |
| NAMJENA PROGRAMA | Program je namijenjen djeci ranog i predškolskog uzrasta, a odvija se kao cjeloviti razvojni program ranog i predškolskog odgoja i obrazovanja za djecu od prve godine života do polaska u školu.  Program je cjelodnevni (10-satni).  Skupine dijelimo prema kronološkoj dobi djeteta u jasličke skupine od 1. do 3. godine života i u vrtićke skupine od 3. godine života do polaska u školu. |
| NOSITELJI PROGRAMA | Odgajateljice  Stručni tim (pedagoginja, psiholog, zdravstvena voditeljica) |
| NAČIN OSTVARIVANJA PROGRAMA | Provođenje odgojno-obrazovnog procesa usklađeno je s potrebama i interesima djece.  Polazeći od individualnih potreba djeteta, a u interakciji s roditeljima i društvenim okruženjem, planiramo zadaće, sadržaje i aktivnosti za svaku dobnu skupinu djece. Integrirani i razvojni kurikulum podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanje i stjecanje znanja  Trajno predlaganje novih mogućnosti za igru, stvaranje, promatranje, otkrivanje, traženje i učenje novih rješenja.  Usmjeravanje na važnost i zdravstveno-preventivni potencijal tjelesnog vježbanja od najranije dobi te poticanje, stvaranje i razvijanje zdravih navika.  Suradnja sa obrazovnim i kulturnim institucijama te obogaćivanje programa kazališnim predstavama za djecu, različitim posjetima i izletima. |
| VREMENIK AKTIVNOSTI PROGRAMA | Tijekom cijele pedagoške godine (od 1. 9. do 31. 8. tekuće pedagoške godine) |
| NAČIN VREDNOVANJA | Praćenje provedbe bitnih zadaća putem:  odgojiteljskih vijeća,  internih stručnih aktiva,  radnih dogovora,  refleksije s djecom i stručnjacima,  upitnika za roditelje,  razgovora s roditeljima,  godišnjeg izvješća o realizaciji Godišnjeg plana i programa rada Vrtića |

## 12.2. Kraći program engleskog jezika

|  |  |
| --- | --- |
| **NAZIV PROGRAMA** | **KRAĆI PROGRAM**  **RANOG UČENJA ENGLESKOG JEZIKA** |
| NAMJENA PROGRAMA | Ciljranog učenja engleskog jezika u našem vrtiću je unapređivanje odgojno-obrazovnog procesa te suvremeni pristup ranom učenju engleskog jezika kroz stvaranje adekvatnih poticaja i okruženje za cjelokupni razvoj djeteta a posebno za razvijanje interesa i kompetencije komunikacije na stranom jeziku.  Poticanje ugodne i spontane funkcionalne komunikacije u svakodnevnim situacijama (slušna percepcija, riječi, rečenica...)  Poticanje slušanja, razumijevanja i govorenja engleskog jezika.  Njegovanje prirodnog načina ranog učenja engleskog jezika u praktično – životnim situacijama stvaranjem potrebe za komunikacijom.  Program je namijenjen djeci od 3. godine života do polaska u školu. |
| NOSITELJI PROGRAMA | Odgajateljice odgojnih skupina Tigrići i Vrapčići |
| NAČIN OSTVARIVANJA PROGRAMA | Zadaća razvoja senzibiliteta za engleski jezik realizira se:  kroz svakodnevno slušanje pjesmica, brojalica na engleskom jeziku, potiče se i motivira djecu na situacijsko učenje riječi, jezičnih i fonetskih formi kroz svakodnevne rutine (pozdravljanje, predstavljanje, jutarnja tjelovježba, provođenje osobne higijene..)  Teme i sadržaji programa za rano usvajanje engleskog jezika, usklađeni su s temama redovnog programa. |
| VREMENIK AKTIVNOSTI PROGRAMA | Tijekom cijele pedagoške godine (od 1. 9. do 30. 6. tekuće pedagoške godine) |
| NAČIN VREDNOVANJA | Praćenje provedbe bitnih zadaća putem:  odgojiteljskh vijeća,  internih stručnih aktiva,  radnhi dogovora,  refleksije i samorefleksije,  upitnika za roditelje,  razgovora s roditeljima,  Godišnjeg izvješća o realizaciji Godišnjeg plana i programa rada Vrtića. |

## 12.3. Euritmija

|  |  |
| --- | --- |
| **NAZIV PROGRAMA** | **EURITMIJA** |
| NAMJENA PROGRAMA | Cilj jekroz program euritmije djelovati tako da se djetetov duševni i tjelesni razvoj usmjeri harmonično u onom smjeru, koji je za njega najprirodniji te da se kroz govor i kretnje euritmijske umjetnosti kod djece potiču ekspresivna bogatstva neiscrpnih stvaralačkih snaga.  Program je namijenjen djeci od 4. godine života do polaska u školu. |
| NOSITELJI PROGRAMA | euritmičar Alen Guca, djeci bolje znan kao vilenjak |
| NAČIN OSTVARIVANJA PROGRAMA | * usmjeravanje djeteta na prirodni, skladni odnos između glasova i kretnji; poštivanjem individualnih osobnosti djeteta poticati harmoniju riječi i pokreta (u svakoj riječi nalazimo nešto opće i kod svakog pojedinca nešto osobno); * poticanje dijete da vidljivim govorom, ne samo sadržajem, nego i raznolikim izražavanjem pojedinih glasova izražava, osjećaja, izražava volju, misli….; * interpretacijom različitih glasova, kroz program euritmije poticati izražavanje glazbene skladbe po svim zakonima glazbe (dur, mol, takt, ritam, melodija…) sa svim osjetljivim razlikama i individualnim obojenjima s kojima se mogu čuti pri pjevanju; * poticanje provođenja euritmije na tonove; * vježbanjem umjetničke euritmije dozivati nešto u svijest što nam je ranije bilo nesvjesno – prodiremo u nešto, što se dotle događalo bez našeg znanja; * ponavljanje onih kretnji kojih je u organizmu djeteta premalo, ili protivne od onih kojih je suviše; * kroz euritmijske aktivnosti poticati kod djeteta stvaranje nečega čega do sada nije bilo, da zakone ljudskog duha, zakone riječi iznese u vanjski svijet; * poticanjem euritmijskih kretnji poticati vježbe spretnosti (pokretljivosti, hodanja, elegancije, glazbenih kretnji….); * govorom i euritmijskom kretnjom na najprirodniji način izražavati djetetovo središte, njegova društveno-duhovna bit; * individualiziranjem euritmijskih aktivnosti osvješćivati slike djeteta, njegovih osobnih grešaka i vrlina. |
| VREMENIK AKTIVNOSTI PROGRAMA | Od listopada do lipnja tijekom pedagoške godine. |
| NAČIN VREDNOVANJA | Ankete za odgajatelje  Ankete za roditelje  Intervju s djecom  Video i foto zapisi  Zajednička analiza |

## 12.4. Program predškole integriran u redoviti program

|  |  |
| --- | --- |
| **NAZIV PROGRAMA** | **PROGRAM PREDŠKOLE INTEGRIRAN**  **U REDOVITI PROGRAM** |
| NAMJENA PROGRAMA | Program se realizira tijekom redovitog desetosatnog programa u svim odgojnim skupinama u kojima su upisana djeca školski obveznici.  Cilj programa je utjecati na razvoj osobnih potencijala, znanja, vještina i navika djeteta u godini pred polazak u školu, koje će mu omogućiti uspješnu prilagodbu na novu, školsku sredinu. |
| NOSITELJI PROGRAMA |  Odgojitelji odgojnih skupina Bubamare, Pčelice, Trešnjice, Zvjezdice, Ružice, Runolisti, Irisi, Slavuji   Stručni tim (pedagog, psiholog, logoped, zdravstveni voditelj)   Ravnatelj |
| NAČIN OSTVARIVANJA PROGRAMA | * životno-praktične i radne aktivnosti (aktivnosti vezane uz biološke potrebe, briga o sebi, odijevanje, samoposluživanje, kućni poslovi, njega biljaka i životinja, izrada predmeta i igračaka), * raznovrsne igre (simboličke, igre građenja i konstruiranja, igre s pravilima) * druženja i društveno zabavne aktivnosti (druženja više djece i odraslih, zabave, svečanosti, šetnje, priredbe) * umjetničke aktivnosti (promatranje, slušanje, interpretacija umjetničkih tvorevina za djecu, slikovnica, likovnih, književnih, glazbenih, scenskih, filmskih i drugih djela)   - aktivnosti raznovrsnog izražavanja i stvaranja (pjevanje, sviranje, crtanje, slikanje, vježbe za grafomotoriku, modeliranje, građenje, konstruiranje, govorno-scensko izražavanje, izražavanje cjelokupnom motorikom, plesanje)  - istraživačko-spoznajne aktivnosti (istraživačko manipuliranje predmetima, promatranje, upoznavanje nečega ili nekoga, šetnje, posjeti, susreti s ljudima različitih profesija, stvaraocima, otkrivanje i jednostavno eksperimentiranje, praktično i verbalnog rješavanje različitih problema, namjerno učenje i vježbanja postupaka, ponašanja, pravila)  - specifične aktivnosti s kretanjem |
| VREMENIK AKTIVNOSTI PROGRAMA | Svakodnevno tijekom pedagoške godine od 1. listopada do 31. svibnja. |
| NAČIN VREDNOVANJA | Praćenje provedbe bitnih zadaća kroz:   * vrednovanje ostvarenog plana i programa * odgojiteljska vijeća * interne stručne aktive * upitnike za roditelje na kraju i tijekom pedagoške godine |

# Vremenik aktivnosti Vrtića tijekom pedagoške godine

|  |  |  |
| --- | --- | --- |
| MJESEC | OBILJEŽAVANJE | DOGAĐANJE |
| Rujan | Početak jeseni  Međunarodni dan mira |  |
| Listopad | Dječji tjedan  Dječja prava  Dan kruha  Dan jabuka | Izlet |
| Studeni | Blagdan Svih Svetih  Međunarodni dan djeteta  Dan sjećanja na Vukovar |  |
| Prosinac | Blagdan Svetog Nikole  Zima  Tjedan solidarnosti  Božić | Kazališna predstava  Druženje/radionica s roditeljima |
| Siječanj | Nova Godina – obiteljski dan  Međunarodni dan zagrljaja |  |
| Veljača | Valentinovo  Maskenbal |  |
| Ožujak | Svjetski dan voda  Dolazak proljeća  Međunarodni dan kazališta  Svjetski dan šuma  Međunarodni dan žena  Dan očeva |  |
| Travanj | Uskrs  Dan zdravlja  Dan planeta Zemlje  Međunarodni dan knjige | Druženje/radionica s roditeljima |
| Svibanj | Međunarodni dan obitelji  Majčin dan  Svjetski dan sporta  Dan Grada Zagreba | Izlet |
| Lipanj | Međunarodni dan zaštite okoliša  Svjetski dan glazbe | Završna priredba i zajedničko druženje djece, roditelja i odgajateljica |

# Dokumentiranje u planiranju i oblikovanju kurikuluma vrtića

Dokumentiranje podrazumijeva sustavno prikupljanje dokumentacije koje omogućuje promatranje i bolje razumijevanje akcija djeteta, a samim time i osiguranje kvalitetnije potpore njegovu razvoju. Smatramo da dokumentiranje pridonosi kreiranju kulture uključenosti i dijaloga između svih sudionika u vrtiću. Dokumentiranje ćemo provoditi kroz različite oblike: pisane anegdotske bilješke, dnevnike, transkripte razgovora s različitim subjektima i sudionicima u odgojno-obrazovnom procesu, dječje likovne radove, grafičke prikaze dobivenih rezultata, audio i video zapise, protokole praćenja, ankete i dr. Dokumentiranje je istraživački proces i sastavni je dio refleksivne prakse, samorefleksije odgojitelja i razvijanja profesionalnih kompetencija odgojitelja.

Dokumentiranja ćemo vršiti radi:

* 1. Procjene postignuća i kompetencija djece
  2. Oblikovanja kurikuluma
  3. Partnerstva s roditeljima i komunikacije sa širom socijalnom zajednicom

1. **Procjena postignuća i kompetencija djece**
   * vizualiziranjem načina na koji se dijete razvija i uči, poticati odgojitelje na bolje razumijevanje djece u procesu njihova odgoja i učenja, tj. razine postignutih kompetencija
   * promatranje djece radi stvaranja cjelovite slike o njihovim interesima, aktivnostima mogućnostima i kompetencijama
   * dijete gledati, slušati i razumjeti, te na tim osnovama podržavati proces njegova odgoja i učenja (a ne ga procijeniti, kategorizirati)
2. **Oblikovanje kurikuluma**
   * dokumentiranje omogućuje odgojiteljima bolje razumijevanje djeteta u odgojno- obrazovnom procesu, razumijevanje kvalitete okruženja za učenje i kvalitete njegovih intervencija
   * dokumentiranje odgojitelju omogućava procjenjivanje aktualnog znanja i razumijevanje djece te modificiranje složenosti ponuđenih materijala i aktivnosti
   * ono je ujedno i specifična potpora odgoju i učenju djece, usklađeno s njihovim individualnim i razvojnim mogućnostima, kognitivnim strategijama i drugim posebnostima
   * to omogućuje razumijevanje tijeka aktivnosti, te promišljanje načina podrške njihova

razvoja

1. **Partnerstva s roditeljima i komunikacije sa širom socijalnom zajednicom**
   * omogućuje roditeljima ili skrbnicima posredovanje u različitim segmentima odgojno- obrazovnog procesa
   * olakšava bolje razumijevanje odgoja, obrazovanja i razvoja djeteta, pa predstavlja temelj izgradnje partnerstva s roditeljima i jačanju njihovih kompetencija
   * omogućava bolje razumijevanje i djelovanje institucijskog ranog i predškolskog odgoja i obrazovanja u cjelini
   * pridonosi oblikovanju kurikuluma vrtića

**Oblici dokumentiranja:**

1. **Dokumentiranje aktivnosti djece**

*Individualni portfelji*

* + individualna dokumentacija o djeci
  + postignuća djece prema vremenu održavanja aktivnosti ili područjima učenja
  + foto, audio i video zapisi

Uradci djece (individualni i zajednički)

* + slike i crteži djece
  + pisani uradci djece koji se oslanjaju na:
  + simbole (slova, brojeve)
  + improvizirane grafikone
  + pisma i knjige koje su izradila djeca i sl.
  + konstrukcije i drugi trodimenzionalni uradci djece

Verbalni izričaji djece: hipoteze, diskusije, pitanja

Izričaji glazbom

Izričaji pokretom

Dramski izričaji

Narativni oblici - bilješke

Opservacije postignuća djece

* + praćenje postignuća i sposobnosti djece
  + anegdotske bilješke
  + foto i video zapisi

Individualni i grupni portfelji

1. **Dokumentiranje aktivnosti odgojitelja**

Samorefleksije i zajedničke refleksije odgojitelja i drugih stručnih radnika u vrtiću

* + samorefleksije i zajedničke refleksije odgojitelja o:
  + kvaliteti odgojno-obrazovnih intervencija odgojitelja u aktivnostima djece
  + kvaliteti različitih aspekata i cjeline odgojno-obrazovnog procesa
  + kvaliteti suradnje s roditeljima
  + kvaliteti suradnje s članovima stručnog tima i drugim čimbenicima i sl.
  + snimke razgovora
  + foto i video snimke
  + anegdotske bilješke

# Osiguranje kvalitete

Kvalitetu vrtića čini ukupnost utjecaja (okruženje, ozračje, vođenje, odnosi, komunikacija, uvjerenja, vrijednosti, ponašanja) nužnih za djetetov cjeloviti razvoj, odgoj i učenje. Vrtić je usmjeren na osiguravanje visoke razine kvalitete odgojno-obrazovne prakse i kurikuluma, što podrazumijeva kontinuirano unapređivanje cjelovitog odgojno-obrazovnog procesa kroz poticajno oblikovanje materijalno-organizacijskih uvjeta rada, razvijanje socijalnih i građanskih kompetencija, partnerske odnose s roditeljima, ozračje, kulturnu svijest i izražavanje, inicijativnost i poduzetnost, vođenje, profesionalnu komunikaciju, uvjerenja, vrijednosti, ponašanja itd.

Kvalitetu ostvarujemo promišljenim djelovanjem, poštivanjem dogovorenih standarda (kriterija i indikatora), kontinuiranom analizom prakse u kontekstu vrtića, te usmjeravanjem svih radnika vrtića na procjenu i samoprocjenu vlastite prakse i na unutarnju procjenu kvalitete vrtića. Osim unutarnje procjene i samoprocjene prakse vrtića, vrtić podliježe i vanjskom vrednovanju prema poznatim kriterijima.

Unutarnja i vanjska procjena i samoprocjena kvalitete vrtića obuhvaća:

* *cjelinu:* ukupnost funkcioniranja ustanove – pravna uređenost, primjena pedagoškog standarda, ukupna kvaliteta odgojno-obrazovnog procesa, trajno unapređivanje osobnih i profesionalnih kompetencija odgojitelja i stručnih radnika itd.
* *pojedine segmente:* praćenje napredovanja djece, poštovanje prava djece, roditelja i ostalih čimbenika, inkluzija djece s posebnim potrebama, usavršavanje stručnjaka u ustanovi i izvan ustanove, osposobljavanje svih čimbenika odgojno-obrazovnoga procesa sa kontinuiranu samoprocjenu itd.

# Čimbenici vrednovanja u vrtiću

1. **čimbenici vrednovanja kurikuluma u vrtiću:**
   * odgojitelji i drugi stručni djelatnici u vrtiću
   * djeca
   * roditelji
   * sva pedagoška dokumetacija
   * plakati, panoi, izložbe, prezentacije…
   * samorefleksije djece,
   * narativni oblici (bilješke za odgojitelje, djecu, roditelje, profesionalnu zajednicu)
   * opservacija postignuća djece
   * dokumentacija aktivnosti odgajatelja
   * analiza pedagoške dokumentacije odgojitelja i drugih
   * samorefleksije i zajedničke refleksije odgojitelja stručnih djelatnika vrtića (kvaliteta odgojno-obrazovnih intervencija odgojitelja u aktivnostima djece, kvaliteti različitih

aspekata i cjeline odgojno-obrazovnog procesa, kvaliteti suradnje s roditeljima, kvaliteti suradnje s članovima stručnog tima i drugim čimbenicima, anegdotske bilješke i sl.,

1. ***čimbenici vrednovanja kurikuluma izvan vrtića:***
   * Refleksivni prijatelji iz drugih vrtića i akademske zajednice, čimbenici mreže profesionalne zajednice učenja
   * Nadležne institucije (Odjel za obrazovanje lokalne zajednice, MZO, AZOO, NCVVO i dr.)

# Profesionalni razvoj stručnih radnika vrtića

Profesionalni razvoj stručnih radnika provodimo kroz kontinuirani profesionalni razvoj. Kvalitetna odgojno-obrazovna praksa vrtića i kurikulum ostvarivati ćemo razvijati „iznutra“ od odgojitelja i drugih stručnih radnika, stoga ćemo osiguravati kontinuirano profesionalno učenje i razvoj, čime će samo inicirati promjene u osobnim uvjerenjima i djelovanju. Inicirati ćemo one oblike profesionalnog usavršavanja koji neće imati samo informacijski, nego i transformacijski potencijal, s istraživačkim obilježjima, koja omogućuju propitivanje uvjerenja, iskustava i kontinuirane prakse odgojitelja. Kroz akcijska istraživanja odgojitelji i stručni suradnici će razvijati istraživačke i refleksivne sposobnosti. U vrtiću ćemo njegovati i jačati samoorganizacijske potencijale, koje će pridonositi kontinuitetu u unapređenju odgojno-obrazovne prakse i trajnosti postignutih promjena. Odgojitelji i stručni suradnici vrtića izrađivati će individualne programe stručnog usavršavanja i predlagati grupne oblike usavršavanja u vrtiću i izvan vrtića. Među oblicima profesionalnog usavršavanja pridavat ćemo značaj sudjelovanju u profesionalnim zajednicama učenja, (umrežavanje vrtića), u kojima će odgojitelji i stručni suradnici kontinuirano vršiti razmjenu svojih profesionalnih ekspertiza, uvida u znanja i postignuća. Ovakvim prihvaćanjem profesionalnog razvoja stručnih radnika vrtića pridonosit ćemo i sudjelovanjem u različitim oblicima profesionalnog usavršavanja, koji uključuju predavanja stručnjaka, radionice, prezentiranje primjera dobre prakse vrtića i slično, u skladu s preporukama EU.